turjo4nis/wikipedia-bn-dump-20250701 huggingface dataset:
মন্মথ রায়

মন্মথ রায় (১৬ জুন ১৮৯৯ - ২৬ আগস্ট ১৯৮৮) হলেন একজন বাঙালি সাহিত্যিক।

জন্ম ও শিক্ষা জীবন 
১৮৯৯ সালের ১৬ জুন টাঙ্গাইল জেলার গালা গ্রামে তার জন্ম। তাদের স্থায়ী নিবাস ছিল পশ্চিম দিনাজপুরের বালুর ঘাট। সেখানেই তার বাল্যজীবন অতিবাহিত হয়। তিনি পশ্চিম দিনাজপুর স্কুল থেকে ম্যাট্রিক, রাজশাহী কলেজ থেকে আইএ, স্কটিশ চার্চ কলেজ থেকে বিএ (১৯২২) এবং ঢাকা বিশ্ববিদ্যালয় থেকে অর্থনীতিতে এমএ পাস করেন। ১৯২৫ সালে বিএল পাস করে তিনি বালুর ঘাটে ওকালতি শুরু করেন এবং একই সঙ্গে সরকারি দায়িত্বও পালন করেন। পেশাগত দায়িত্ব পালনের পাশাপাশি মন্মথ রায় নাট্যচর্চাও করতেন।

সাহিত্য কীর্তি 
পেশাগত দায়িত্ব পালনের পাশাপাশি মন্মথ রায় নাট্যচর্চাও করতেন। স্বদেশপ্রীতি তার নাট্য রচনার প্রধান বৈশিষ্ট্য। তার প্রকাশিত উল্লেখযোগ্য নাটকের সংখ্যা প্রায় চল্লিশ। সেগুলির মধ্যে প্রথমটি হচ্ছে মুক্তির ডাক (১৯২৩)। ১৯২৭ সালে পৌরাণিক কাহিনী অবলম্বনে রচিত তার প্রথম নাটক চাঁদ সওদাগর প্রকাশিত হয়। নাটকটি পৌরাণিক হলেও এতে আধুনিক জীবন-সমস্যা প্রতিফলিত হয়েছে। পরে তিনি মহুয়া (১৯২৯), কারাগার (১৯৩০) ও সাবিত্রী (১৯৩১) নাটকত্রয় লিখে খ্যাতি অর্জন করেন। দেশের সামাজিক ও রাজনৈতিক পরিবেশের সঙ্গে সঙ্গতি রেখে মন্মথ রায় ধর্মঘট (১৯৫৩), সাঁওতাল বিদ্রোহ (১৯৫৮), অমৃত অতীত (১৯৬০), লালন ফকির (১৯৬৯) ইত্যাদি নাটক রচনা করেন। পাবলিক থিয়েটারে মঞ্চস্থ তার নাটকগুলির মধ্যে অশোক (১৯৩৩), খনা (১৯৩৫), মীর কাশিম (১৯৩৮) ও জীবনটাই নাটক (১৯৫৩) উল্লেখযোগ্য। ১৯৭১ সালে তিনি রচনা করেন আমি মুজিব নই। তিনি বহু সংখ্যক একাঙ্ক নাটকও রচনা করেন। বাংলা ভাষায় যথার্থ একাঙ্ক নাটক রচনার কৃতিত্ব তারই।

উল্লেখযোগ্য নাটকঃ

তথ্যসূত্র 

 বাংলা সাহিত্যের সম্পূর্ণ ইতিবৃত্ত - ড.অসিত কুমার বন্দ্যোপাধ্যায়
 বাংলা সাহিত্যের সমগ্র ইতিহাস - তপন কুমার চট্টোপাধ্যায়
 বাংলা সাহিত্যের ইতিকথা - ভূদেব চৌধুরী

১৮৯৯-এ জন্ম
১৯৮৮-এ মৃত্যু
টাঙ্গাইল জেলার ব্যক্তি
বাঙালি লেখক
মেটেপিঠ লাটোরা

মেটেপিঠ লাটোরা () (বৈজ্ঞানিক নাম:Lanius tephronotus) এটি একটি পরিযায়ী পাখি। বাংলাদেশ, ভারত, নেপাল, ভুটান, পাকিস্তান, থাইল্যান্ড, ভিয়েতনাম, মিয়ানমারসহ দক্ষিণ-পূর্ব এশিয়ায় এদের বেশি দেখা যায়।

তথ্যসূত্র

এশিয়ার পাখি
ভারতের পাখি
বাংলাদেশের পাখি
পাকিস্তানের পাখি
আফগানিস্তানের পাখি
১৮৩১-এ বর্ণিত পাখি
নিকোলাস আইলওয়ার্ড ভিগর্স কর্তৃক নামকরণকৃত ট্যাক্সা
উত্তর ভারতের পাখি
নেপালের পাখি
ভুটানের পাখি
তিব্বতের পাখি
ডাব্লিউডাব্লিউই পেব্যাক

ডাব্লিউডাব্লিউই পেব্যাক (; ) হলো একটি পেশাদার কুস্তি অনুষ্ঠান, যা মার্কিন যুক্তরাষ্ট্রের কানেটিকাটের স্ট্যামফোর্ড ভিত্তিক মার্কিন পেশাদার কুস্তি প্রচারণা ডাব্লিউডাব্লিউই দ্বারা আয়োজিত হয়। ডাব্লিউডাব্লিউই ২০১৩ সালে পেব্যাকের প্রথম অনুষ্ঠানটি আয়োজন করেছিল এবং তার পর থেকে এর ৬টি সংস্করণ (২০২০ সাল পর্যন্ত) অনুষ্ঠিত হয়েছে। ডাব্লিউডাব্লিউই পেব্যাকের মূল অনুষ্ঠানটি প্রতি-দর্শনে-পরিশোধে (পিপিভি) প্রচার করার পাশাপাশি ডাব্লিউডাব্লিউই নেটওয়ার্কেও প্রচার করে থাকে। এই অনুষ্ঠানের শুরুর দিকে ম্যাচগুলোতে মূলত নিম্ন-স্তরের চ্যাম্পিয়নশিপের জন্য এবং শেষের দিকে ম্যাচগুলোতে শীর্ষ-স্তরের চ্যাম্পিয়নশিপের জন্য কুস্তিগিররা প্রতিদ্বন্দ্বিতা করেন।

২০১৩ সালে ডাব্লিউডাব্লিউই প্রতি-দর্শনে-পরিশোধ পঞ্জিকায় মধ্য-জুনে আয়োজিত অনুষ্ঠান নো ওয়ে আউটের পরিবর্তে সর্বপ্রথম এটি অনুষ্ঠিত হয়েছিল; উক্ত অনুষ্ঠানের সর্বশেষ ম্যাচে ডাব্লিউডাব্লিউই চ্যাম্পিয়নশিপের জন্য জন সিনা এবং রাইব্যাক মুখোমুখি হয়েছিল। ২০১৫ সালে, এই অনুষ্ঠানে ডাব্লিউডাব্লিউই প্রতি-দর্শনে-পরিশোধ পঞ্জিকার মে মাসে স্থানান্তরিত হয়। পরবর্তীতে, ২০১৬ সালে, ডাব্লিউডাব্লিউই পেব্যাক এবং এক্সট্রিম রুলসের তারিখ অদলবদল করেছিল; এর ফলে উক্ত বছর পেব্যাক ১লা মে তারিখে (যার ফলে এই অনুষ্ঠানটি রেসলম্যানিয়ার পরবর্তী প্রতি-দর্শনে-পরিশোধ অনুষ্ঠানে পরিণত হয়েছিল) এবং এক্সট্রিম রুলস ২২শে মে তারিখে অনুষ্ঠিত হয়েছিল। ২০১৬ সালের ব্যাটেলগ্রাউন্ড অনুষ্ঠানের পরে ব্র্যান্ড এক্সটেনশন পুনরুদ্ধার করার পর, পেব্যাকের ২০১৭ সালের সংস্করণটি র-এর প্রতি-দর্শনে-পরিশোধ অনুষ্ঠান হিসেবে এপ্রিলের শেষার্ধে অনুষ্ঠিত হয়েছিল। ধারণা করা হয়েছিলে যে, পেব্যাকের ২০১৮ সালের সংস্করণটি স্ম্যাকডাউনের প্রতি-দর্শনে-পরিশোধ অনুষ্ঠান হিসেবে অনুষ্ঠিত হবে; তবে রেসলম্যানিয়া ৩৪-এর পরবর্তী সকল প্রতি-দর্শনে-পরিশোধ অনুষ্ঠান উভয় ব্র্যান্ড মিলিয়ে আয়োজিত হওয়ায় তা পরবর্তীতে বাতিল করা হয়েছিল। সর্বশেষ আয়োজনের তিন বছর পর, ২০২০ সালের আগস্ট মাসের শেষের দিকে পেব্যাকের ৬ষ্ঠ সংস্করণটি অনুষ্ঠিত হয়েছিল।

সারাংশ

আরও দেখুন

 ডাব্লিউডাব্লিউই নো ওয়ে আউট
 ডাব্লিউডাব্লিউই নেটওয়ার্কের অনুষ্ঠানের তালিকা

তথ্যসূত্র

বহিঃসংযোগ
 

ডাব্লিউডাব্লিউই পেব্যাক
২০১৩-এ প্রতিষ্ঠিত পুনরাবৃত্ত ঘটনা
প্রসারণজনিত ডোরা

চর্মবিজ্ঞানে  প্রসারণজনিত ডোরা,  প্রসারণজনিত দাগ বা ইংরেজি কথ্য পরিভাষায় স্ট্রেচ মাকর্স (Stretch marks) বলতে ত্বকের এক ধরনের বিবর্ণ ডোরাকাটা দাগ বোঝানো হয়। এসব ডোরা বা দাগ অন্তঃত্বকের প্রসারণের কারণে ত্বকের উপরিভাগে সৃষ্টি হয়, সময়ের সাথে সাথে যা মিলিয়ে যেতে থাকে, কিন্তু একেবারে মুছে যায় না কখনই। স্ট্রেচ মাকর্স বা সম্প্রসারণজনিত দাগসমূহ বেশির ভাগ ক্ষেত্রে হয় ত্বকের আশেপাশের এলাকার দ্রুত সম্প্রসারণ ঘটলে অথবা বৃদ্ধি ঘটলে। কেউ যদি খুব দ্রুত লম্বা হয়ে যায় অথবা খুব দ্রুত মোটা হয়ে যায় সেক্ষেত্রে এমনটি হতে পারে। প্রসারণজনিত দাগ সাধারণত বয়ঃসন্ধিকাল, গর্ভাবস্থা, শরীর গঠন, হরমোনের পরিবর্তনজনিত চিকিৎসা প্রদান, ইত্যাদি ক্ষেত্রে দেখা যেতে পারে। চিকিৎসাবিজ্ঞানের ভাষায় এই ধরনের দাগসমূহের মধ্যে আছে স্ট্যায়ার এট্রোফিকে, ভার্জেটিয়ার্স, স্ট্রেয়া ডিস্টেন্সি, স্ট্যায়ার কিউটিস ডিসটেন্স, লিনিই এট্রোফেকি, লিনিয়া আলবিকান্তে, বা সাধারণ স্ট্রেয়ার স্ট্রেচ দাগ যা কিনা গর্ভাকালীন সময়ে দেখা দেয়, বিশেষ করে গর্ভবস্থার সর্বশেষ তিন মাসের ভেতর এবং এই সময়ে গর্ভবতির পেটে দেখা যায় কিন্তু এছাড়াও স্তনে, উরুতে, পিঠে এবং পশ্চাৎদেশে এসব দাগ দেখা যায় যা স্ট্রেয়ার গ্রাভিডেরাম নামে পরিচিত।

চিহ্ন এবং লক্ষণ 

স্ট্রেই বা “স্ট্রেচ দাগ” সাধারণত শুরু হয় এক ধরনের লাল বা গোলাপী ক্ষত সৃষ্টির মাধ্যমে, যা কিনা শরীরের যে কোন স্থানেই দেখা দিতে পারে, তবে শরীরের যেসব স্থানে বেশি পরিমাণ চর্বি থাকে বা জমে সেসব স্থানে বেশি পরিমাণে হয়; বেশির ভাগ ক্ষেত্রে নাভির আশেপাশের পেটে, স্তনে, উর্দ্ধ বাহুতে, নিম্নবাহুতে, পিছনে, উরুতে, পাছায় এগুলি দেখা যায়। যেস স্থানে এগুলি দেখা যায় সেসব স্থানকে কিছুটা খালি খালি লাগে এবং সেসব স্থান স্পর্শ করলে নরম নরম বলে মনে হয়।

স্ট্রেচ মার্কস দেখা যায় ত্বকে, তবে মধ্য ত্বকের দৃঢ়তার কারণে ত্বক তার আকৃতি ধরে রাখে। কোন সম্প্রসারণ সংগঠিত হয় না যতোক্ষন ত্বকের অভ্যন্তরে সহায়ক শক্তি ক্রিয়া করে। স্ট্র্যাচিং সেসব স্থানে গুরুত্বপূর্ণ ক্রিয়া সম্পাদিত করতে সক্ষম হয় যেখান একটি দাগ হয়ে যায় এবং ক্রিয়াটি বেশি বেগবান হয় দাগটি যে দিকে প্রবাহিত হতে থাকে, যদিও এজন্য বেশ কয়েকটি সহায়ক শক্তি আছে এগুলি সৃষ্টির জন্য। এসব দাগ ত্বকের ভেতর পুড়ে গেলে যেমন অনুভূতি হয় সেমন অনুভূতি প্রদান করে এবং চুলকানোর প্রয়োজন উদ্ভব হয়, সাথে সাথে মানসিক পত্রিক্রিয়ার সৃষ্টি হয়। এগুলি শরীরে কোন ক্ষতিসাধন করে না বা শরীরের স্বাভাবিক ক্রিয়ায় কোন ব্যঘাত সৃষ্টি করে না। সাধারণত কিশোরী মেয়েরা এই সমস্যায় বেশি ভোগেন এবং একজন ত্বক বিশেষজ্ঞের দারস্থ হোন এবং এছাড়া মহিলারা গর্ভাবস্থার পর চিকিৎসকের নিকট যান।

কারণসমূহ 

মেয়ো ক্লিনিক বলছে “স্ট্যাচ দাগ সমূহ দেখা যেতে পারে, আসলে, ত্বকের প্রসারন সংগঠিত হলে” এবং আরো বলেন “স্ট্র্যাপ দাগ সমূহ কার্টিসনের বৃদ্ধি এবং এডেরেনাল গ্ল্যান্ড থেকে হরমোন বেশি প্রস্তুত কাজ দুটি একত্রে সংগঠিত হলে। কর্টিসোন ত্বকের সম্প্রসারণমীল তন্তুকে দুর্ব করে দেয়।

চিকিৎসা

বিভিন্ন ধরনের চিকিৎসা রয়েছে ত্বকের এই সমস্য থেকে উত্তোরনের জন্য যার ভেতর আছে লেজার চিকিৎসা, ডার্মাব্রেসন এবং রেটিনোয়েডস প্রেসক্রিপশন।

তথ্যসূত্র 

চর্মবিজ্ঞান
চিকিৎসা
মানুষের গর্ভাবস্থা
ধাত্রীবিদ্যা
অতিস্থূলতা সম্পর্কিত স্বাস্থ্যগত অবস্থা
গর্ভাবস্থাকালীন স্বাস্থ্যগত সমস্যা
ইমরান আব্বাস

ইমরান আব্বাস (জন্ম: ইমরান আব্বাস নাকভি) হলেন একজন পাকিস্তানি অভিনেতা এবং সাবেক মডেল। তিনি টেলিভিশন ধারাবাহিকের প্রধান চরিত্রে অভিনয়ের জন্য সুপরিচিত। বিশেষ করে; মেরি জাত জারা-ই-বেনিশান (২০১১), খুদা অর মোহাব্বত (২০১১), মেরা নসীব (২০১১), পিয়া কে ঘর জানা হ্যায় (২০১২), দিল-ই-মুজতার (২০১৩), শাদি অর তুম সে? (২০১৩), আলবিদা (২০১৫), এবং মেরা নাম ইউসুফ হ্যায় (২০১৫)। আব্বাস ২০১৩ সালের রোমাঞ্চকর চলচ্চিত্র আঞ্জুমানে প্রধান চরিত্রে অভিনয়ের মাধ্যমে চিত্রনায়ক হিসেবে আত্মপ্রকাশ করেন। পরবর্তী বছরে তিনি বলিউডের মনস্টার ভৌতিক চলচ্চিত্র "ক্রিয়েটর থ্রিডি'' অভিনয়ের মাধ্যমে বলিউড চলচ্চিত্রের আবির্ভূত হন, যার সুবাদে তিনি ফিল্মফেয়ার পুরস্কার শ্রেষ্ঠ অভিনেতা হিসেবে মনোনয়ন পান।

প্রারম্ভিক জীবন এবং কর্মজীবন 
আব্বাস লাহোরের আর্টস ন্যাশনাল কলেজে স্থাপত্য বিষয়ে লেখাপড়া শেষ করেন। এছাড়াও তিনি উর্দু ভাষায় কবিতা লিখেছেন।

চলচ্চিত্রের তালিকা

টৈলিভিশন

তথ্যসূত্র

বহিঃসংযোগ 
 
 Official website
 Imran Abbas on Tv.com.pk

জীবিত ব্যক্তি
১৯৮২-এ জন্ম
ইসলামাবাদের ব্যক্তি
পাকিস্তানি গায়ক
পাকিস্তানি টেলিভিশন অভিনেতা
মুহাজির ব্যক্তি
লাহোরের ব্যক্তি
১৯৭৭-এ জন্ম
পাকিস্তানি পুরুষ মডেল
রাস্তাফারি

রাস্তাফারি হচ্ছে একটি তথাকথিত ইব্রাহিমীয় ধর্মমত যা ১৯৩০ সালে জ্যামাইকাতে উৎপত্তি লাভ করে। রাস্তাফারি ধর্মানুসারীদের রাস্তাফারি, রাস্তাস, রাস্তাফারিয়ান্স অথবা শুধু রাস নামে অভিহিত করা হয়। রাস্তাফারিরা তাদের চার্চ কর্তৃক প্রদত্ত উপাধি যেমন মুরুব্বি, বড় সাধু ইত্যাদি নামেও পরিচিত হয়। অনেকে রাস্তাফারি জীবন দর্শনকে রাস্তাফারিয়ানিজম নামে অভিহিত করে তবে অধিকাংশ রাস ইজম ব্যবহারে অনীহা প্রকাশ করে।

মতবাদ

জাহ রাস্তাফারি
রাস্তাফারিগণ একেশ্বরবাদী। তারা একক ইশ্বর জাহ আরাধনা করেন। জাহ হচ্ছে কিং জেমস বাইবেলে উল্লেখিত চরিত্র। রাস্তাফারিদের কাছে জাহ হচ্ছেন হলি ট্রিনিটির পিতা, পুত্র। পবিত্র আত্মার মত একটি চরিত্র। রাস্তাদের মতে জাহ হচ্ছেন পবিত্র আত্মা যিনি মানুষের মধ্যে অবস্থান করেন। এজন্য রাস্তাগণ প্রায়শই আমরা এর বদলে আমি এবং আমি উল্লেখ করে। তাদের বিশ্বাসমতে সকল মানুষের মধ্যে বিরাজিত পবিত্র আত্মার উপস্থিতির কারণে সকল মানুষকে একই মানুষে পরিণত করেছে।

হেইলে সিলাসসিয়ে
হেইলে সিলাসসিয়ে ১(১৮৯২-১৯৭৫) একজন ইথিওপিয় সম্রাট যিনি ১৯৩০-১৯৭৪ খ্রিষ্টাব্দ পর্যন্ত ক্ষমতায় ছিলেন। রাস্তাফারিগণ বিশ্বাস করেন, হেইলে সিলাসসিয়ে রাস্তাফারি ধর্মানুসারীদের পূর্ণাংগ পৃথিবী জায়ন এ নিয়ে যাবেন। জায়নের ভবিষ্যৎ রাজধানী হচ্ছে নিউ জেরুজালেম যা ইথিওপিয়ার লালিবেলাতে অবস্থিত এবং এটি হবে রাস তাফারি(হেইলে সিলাসসিয়ে) এর স্বর্গীয় বাসস্থান।

রাজনীতি

ইতিহাস

রাস্তাফারিদের অবস্থান

তথ্যসূত্র

বহিঃসংযোগ

ধর্ম
উপসংস্কৃতি
একেশ্বরবাদী ধর্ম
আধ্যাত্মিকতা
ইব্রাহিমীয় ধর্ম
রাস্তাফারি
গাঁজা ও ধর্ম
নব্য ধর্মীয় আন্দোলন
হাম টিভি

হাম টিভি হল পাকিস্তানের লাহোর এবং করাচীভিত্তিক ২৪-ঘণ্টার বিনোদনমূলক চ্যানেল। এটি হাম নেটওয়ার্ক লিমিটেড মালিকানাধীন (কেএসই:হামএনএল) একটি চ্যানেল। হাম নেটওয়ার্ক লিমিটেড ২১ জানুয়ারি ২০১১ সালের পূর্বে আই টেলিভিশন নেটওয়ার্ক লিমিটেড নামে পরিচিত ছিল। হাম টিভি ২০০৫ সালের ১৭ জানুয়ারি তারিখে আনুষ্ঠানিকভাবে সম্প্রচার শুরু করে। ২০১৩ সালে মার্চে হাম নেটওয়ার্ক তাদের প্রথম হাম পুরস্কার অনুষ্ঠান আয়োজন করে।

বর্তমান অনুষ্ঠানমালা

সহোদর চ্যানেল
 হাম সিতারে
 হাম মাসালা
 স্টাইল ৩৬০
 হাম এফএম

তথ্যসূত্র

বহিঃসংযোগ
 হাম টিভির  অফিসিয়াল ওয়েবসাইট

টেলিভিশন স্টেশন
২০০৫-এ প্রতিষ্ঠিত টেলিভিশন চ্যানেল ও স্টেশন
পাকিস্তানের টেলিভিশন স্টেশন
অজিত ডি সিলভা

জিনিগালগোদাগে রাম্বা অজিত ডি সিলভা (; জন্ম: ১২ ডিসেম্বর, ১৯৫২) আম্বালাঙ্গোদায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন অজিত ডি সিলভা। এছাড়াও, শ্রীলঙ্কা একাদশ, শ্রীলঙ্কা বোর্ড সভাপতি একাদশ, শ্রীলঙ্কা অনূর্ধ্ব-২৫ দলের পক্ষেও প্রতিনিধিত্ব করেন তিনি। দলে তিনি মূলতঃ স্লো লেফট আর্ম স্পিনার ছিলেন। পাশাপাশি বামহাতে ব্যাটিংয়ে পারদর্শিতা দেখিয়েছেন তিনি।

খেলোয়াড়ী জীবন 
নভেম্বর, ১৯৭৩ সালে প্রথম-শ্রেণীর ক্রিকেটে তার অভিষেক ঘটে। ঐ মৌসুমে তিনি ২৭.৪৪ গড়ে ১৬১ উইকেট দখল করেন। জাতীয় দলের গুরুত্বপূর্ণ খেলোয়াড় হিসেবে বেশ কয়েকবছর আন্তর্জাতিক ক্রিকেটে অংশগ্রহণ করেন। ১৪ জুন, ১৯৭৫ তারিখে ক্রিকেট বিশ্বকাপের উদ্বোধনী আসরে গ্রুপ পর্বের শেষ খেলায় তার ওডিআই অভিষেক হয়। ঐ খেলায় তিনি কোন রান করতে ব্যর্থ হন ও ৪৬ রানের বিনিময়ে একটিমাত্র উইকেটের সন্ধান পান। নটিংহামের ট্রেন্ট ব্রিজে অনুষ্ঠিত খেলায় পাকিস্তানের বিপক্ষে তার দল ১৯২ রানের বিশাল ব্যবধানে পরাজিত হয়েছিল।

১৯৮২ সালে নিজভূমিতে সফরকারী ইংল্যান্ডের বিপক্ষে শ্রীলঙ্কার প্রথম ওডিআই জয়ে গুরুত্বপূর্ণ ভূমিকা রাখেন। ২১৬ রানের লক্ষ্যমাত্রায় নেমে গ্রাহাম গুচ ও জিওফ কুক ১০৯ রানের উদ্বোধনী জুটি গড়লেও উইকেট-রক্ষক মহেশ গুণতিলকের সহায়তায় উভয়কে স্ট্যাম্পড করেন। এছাড়াও চারজন খেলোয়াড় রান আউটের শিকার হন। ফলশ্রুতিতে ইংল্যান্ড নাটকীয়ভাবে ৩ রানে হেরে যায়।

১৭ ফেব্রুয়ারি, ১৯৮২ তারিখে একই দলের বিপক্ষে কলম্বোয় অনুষ্ঠিতে টেস্টে তার অভিষেক হয়। ১৭ সেপ্টেম্বর, ১৯৮২ তারিখে স্বাগতিক ভারতের বিপক্ষে চেন্নাই টেস্টে সর্বশেষ অংশ নেন।

অবসর 
কিন্তু, ১৯৮২-৮৩ মৌসুমে বিদ্রোহী আরোসা শ্রীলঙ্কা দলের সদস্যরূপে দক্ষিণ আফ্রিকা সফরে যাবার অপরাধে বিশ্ব ক্রিকেট অঙ্গন থেকে বাদ দেয়া হয়। এরফলে কার্যত তার খেলোয়াড়ী জীবনের সমাপ্তি ঘটে।

তথ্যসূত্র

আরও দেখুন 
 অনূঢ়া তেনেকুন
 রঞ্জিত ফার্নান্দো
 মাইকেল তিসেরা
 বান্দুলা ওয়ার্নাপুরা
 সোমাচন্দ্র ডি সিলভা

বহিঃসংযোগ 
 
 

১৯৫২-এ জন্ম
জীবিত ব্যক্তি
১৯৭৫ ক্রিকেট বিশ্বকাপের ক্রিকেটার
১৯৭৯ ক্রিকেট বিশ্বকাপের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
৫ম জাতীয় চলচ্চিত্র পুরস্কার (বাংলাদেশ)

{{Infobox film awards
| number           = ৫
| award            = জাতীয় চলচ্চিত্র পুরস্কার
| award_link = জাতীয় চলচ্চিত্র পুরস্কার (বাংলাদেশ)
| image            = 
| alt              = 
| caption          = 
| awarded_for      = ১৯৭৯ সালে চলচ্চিত্রশিল্পে গৌরবোজ্জ্বল ও অসাধারণ অবদানের জন্য
| award_org        = বাংলাদেশের রাষ্ট্রপতি
| presenting_org   = তথ্য মন্ত্রণালয়
| announced_date   = 
| presented_date   = ১১ নভেম্বর, ১৯৮১
| site             = ঢাকা, বাংলাদেশ
| host             = 
| website          = অফিসিয়াল ওয়েবসাইট
| best_feature     = সূর্য দীঘল বাড়ী
| best_non_feature =
| best_actor        = পুরস্কার দেওয়া হয়নি
| best_actor_film   = 
| best_actress      = ডলি আনোয়ার 
| best_actress_film = সুর্য দীঘল বাড়ী
| most_wins        = 'সূর্য দীঘল বাড়ী (৮)
| last             = ৪র্থ
| next             = ৬ষ্ঠ
}}

৫ম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৫ম আয়োজন; যা ১৯৮১ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।

এই বছর ১৬টি শাখায় পুরস্কার প্রদান করা হয়। ৩টি শাখায় কোন পুরস্কার দেয়া হয়নি। এই তিনটি শাখা হল শ্রেষ্ঠ অভিনেতা, শ্রেষ্ঠ চিত্রগ্রাহক (রঙ্গিন), শ্রেষ্ঠ শব্দ গ্রাহক। প্রখ্যাত কথাসাহিত্যিক আবু ইসহাকের কালজয়ী উপন্যাস সূর্য দীঘল বাড়ী অবলম্বনে বাংলাদেশ সরকারের অনুদানে প্রথম নির্মিত চলচ্চিত্র ‘সূর্য দীঘল বাড়ী’ সর্বোচ্চ ৮টি শাখায় জাতীয় পুরস্কার লাভ করে।

১১ নভেম্বর, ১৯৮১ সালে ১৯৭৯ ও ১৯৮০ সালের পুরস্কার একসাথে দেয়া হয়। পুরস্কার বিতরণ করেন তৎকালীন তথ্য, বেতার, ক্রীড়া ও সংস্কৃতি মন্ত্রী শামসুল হুদা চৌধুরী।

 বিজয়ীদের তালিকা 
 মেধা পুরস্কার 

 কারিগরী পুরস্কার 

 বিশেষ পুরস্কার 
 শ্রেষ্ঠ শিশুশিল্পী - মাস্টার লেলিন (সূর্য দীঘল বাড়ী'')

তথ্যসূত্র

জাতীয় চলচ্চিত্র পুরস্কার (বাংলাদেশ)
১৯৭৯-এর চলচ্চিত্র পুরস্কার
১৯৮০-এর চলচ্চিত্র পুরস্কার
মৃতের সংখ্যা অনুযায়ী রেল দুর্ঘটনা ও দুর্যোগের তালিকা

এই তালিকায় শুধুমাত্র যেসব রেল দুর্ঘটনায় ৯০-এর অধিক মৃত্যু হয়েছে, তা অন্তর্ভুক্ত করা হয়েছে।

আরো দেখুন

তথ্যসূত্র

বহিঃসংযোগ 

রেল দুর্ঘটনার তালিকা
৬ষ্ঠ জাতীয় চলচ্চিত্র পুরস্কার (বাংলাদেশ)

৬ষ্ঠ জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৬ষ্ঠ আয়োজন; যা ১৯৮০ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর ১৮টি বিভাগে পুরস্কার প্রদান করা হয়। এমিলের গোয়েন্দা বাহিনী ৫টি বিভাগে, কসাই ৪টি বিভাগে, ডানপিটে ছেলে ৩টি বিভাগে, ঘুড্ডি ২টি বিভাগে এবং এখনই সময়, শেষ উত্তর, সখী তুমি কার, যদি জানতেম ১টি বিভাগে পুরস্কার অর্জন করে।

অনুষ্ঠান
এই বছর ১৮টি শাখায় পুরস্কার প্রদান করা হয়। ১টি শাখায় কোন পুরস্কার দেয়া হয়নি। ১১ নভেম্বর, ১৯৮১ সালে ১৯৭৯ ও ১৯৮০ সালের পুরস্কার একসাথে দেয়া হয়। পুরস্কার বিতরণ করেন তৎকালীন তথ্য, বেতার, ক্রীড়া ও সংস্কৃতি মন্ত্রী শামসুল হুদা চৌধুরী।

বিজয়ী
জাতীয় চলচ্চিত্র পুরস্কারে এই বছর প্রথম কোন শিশুতোষ চলচ্চিত্র শ্রেষ্ঠ চলচ্চিত্রের পুরস্কার লাভ করে এবং এখন পর্যন্ত (২০১৭ সাল) আর কোন শিশুতোষ চলচ্চিত্র এই বিভাগে পুরস্কৃত হয় নি। এই বছর বাদল রহমান ও খান আতাউর রহমান দুটি বিভাগে পুরস্কার লাভ করেন। বাদল রহমান শ্রেষ্ঠ চলচ্চিত্র ও শ্রেষ্ঠ সম্পাদক এবং খান আতাউর রহমান শ্রেষ্ঠ গীতিকার ও শ্রেষ্ঠ চিত্রনাট্যকার বিভাগে পুরস্কার লাভ করেন। খান আতাউর রহমানের এটি দ্বিতীয়বারের মত শ্রেষ্ঠ চিত্রনাট্যকার বিভাগে এই পুরস্কার অর্জন। এই বছর বুলবুল আহমেদ তৃতীয়বারের মত শ্রেষ্ঠ অভিনেতা বিভাগে এই পুরস্কার লাভ করেন। আব্দুল্লাহ আল মামুন, শাবানা, গোলাম মুস্তাফা ও রোজিনা এই বছর প্রথমবারের মত যথাক্রমে শ্রেষ্ঠ পরিচালক, শ্রেষ্ঠ অভিনেত্রী, শ্রেষ্ঠ পার্শ্বচরিত্রে অভিনেতা, শ্রেষ্ঠ পার্শ্বচরিত্রে অভিনেত্রী বিভাগে পুরস্কার লাভ করেন। সৈয়দ আব্দুল হাদী ও সাবিনা ইয়াসমিন এই বছর টানা তৃতীয়বারের মত যথাক্রমে শ্রেষ্ঠ পুরুষ কণ্ঠশিল্পী ও শ্রেষ্ঠ নারী কণ্ঠশিল্পী বিভাগে এই পুরস্কার লাভ করেন। চলচ্চিত্র ব্যক্তিত্ব সৈয়দ সালাহউদ্দিন জাকী শ্রেষ্ঠ সংলাপ রচয়িতা বিভাগে পুরস্কৃত হন। এছাড়া প্রশংসনীয় অভিনয়ের জন্য শিশু শিল্পী টিপটিপকে বিশেষ পুরস্কার দেয়া হয়।

বিজয়ীদের তালিকা

মেধা পুরস্কার

কারিগরী পুরস্কার

বিশেষ পুরস্কার
 শ্রেষ্ঠ শিশুশিল্পী: টিপটিপ - এমিলের গোয়েন্দা বাহিনী

একাধিক বিজয়ী চলচ্চিত্র
 এমিলের গোয়েন্দা বাহিনী - ৫টি
 কসাই - ৪টি
 ডানপিটে ছেলে - ৩টি
 ঘুড্ডি - ২টি

তথ্যসূত্র

বহিঃসংযোগ

১৯৮০-এ পুরস্কার
জাতীয় চলচ্চিত্র পুরস্কার (বাংলাদেশ)
১৯৮০-এর চলচ্চিত্র পুরস্কার
সিমলা (অভিনেত্রী)

সামসুন নাহার সিমলা (জন্ম ৪ ডিসেম্বর ১৯৮২), যিনি সিমলা নামে অধিক পরিচিত, বাংলাদেশী চলচ্চিত্র অভিনেত্রী ও মডেল। তিনি তার প্রথম অভিনীত ম্যাডাম ফুলি (১৯৯৯) চলচ্চিত্রের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।

প্রারম্ভিক জীবন
শিমলা ১৯৮২ সালের ৪ ডিসেম্বর (বিবাহের কাবিননামা অনুসারে) ঝিনাইদহ জেলার শৈলকূপা উপজেলায় জন্মগ্রহণ করেন। তার পিতার নাম আব্দুল মাজেদ ও মাতার নাম নুরুন নাহার। তিনি শৈলকূপা গার্লস স্কুল থেকে মাধ্যমিক সম্পন্ন করে শৈলকূপা সরকারী কলেজে দ্বিতীয় বর্ষে পড়াকালীন চলচ্চিত্রে অভিনয় শুরু করেন এবং তার লেখাপড়ার ইতি ঘটে। তার পিতার নাম আব্দুল মাজেদ। ছয় ভাই ও ৫ বোনের মধ্যে সিমলা সবার ছোট।

কর্মজীবন
শিমলা গীতিকার-সুরকার মিল্টন খন্দকারের মাধ্যমে ১৯৯৯ সালে শহীদুল ইসলাম খোকন পরিচালনায় ম্যাডাম ফুলি চলচ্চিত্রে অভিনয়ের মাধ্যমে চলচ্চিত্রাঙ্গনে প্রবেশ করেন। এই চলচ্চিত্রে শিমলা ও ফুলি দুটি চরিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। তিনিই প্রথম অভিনেত্রী যিনি তার অভিষেক চলচ্চিত্রেই শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন।

২০০৯ সালে তিনি সৈয়দ অহিদুজ্জামান ডায়মন্ড পরিচালিত গঙ্গাযাত্রা চলচ্চিত্রে ফেরদৌস আহমেদ ও সাদিকা পারভিন পপির সাথে পার্শ্বচরিত্রে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রীর জন্য বাচসাস পুরস্কার লাভ করেন। তার অভিনীত অন্যান্য চলচ্চিত্র হল রূপগাওয়াল, নেকাব্বরের মহাপ্রয়াণ। ২০১৩ সালের জুনে তিনি কলকাতার ‘সমাধি’ চলচ্চিত্রে গোবিন্দের বিপরীতে অভিনয় করেন।

ব্যক্তিগত জীবন
শিমলা ২০১৮ সালের ৩ মার্চ নারায়ণগঞ্জের পলাশ আহমেদ নামে এক যুবকের সাথে বিবাহ বন্ধনে আবদ্ধ হন এবং একই বছরের ৬ নভেম্বরে ১০ মাসের মধ্যে তাদের বিবাহ বিচ্ছেদ ঘটে। পলাশ আহমেদ (যিনি মাহিবী জাহান নামেও পরিচিত), ২৪ ফেব্রুয়ারি ২০১৯ তারিখে ঢাকা থেকে চট্টগ্রাম হয়ে দুবাইগামী বাংলাদেশ বিমানের একটি উড়োজাহাজ ছিনতাই চেষ্টাকালে কমান্ডো অভিযানে চট্টগ্রাম শাহ্ আমানত আন্তর্জাতিক বিমানবন্দরে নিহত হন।

চলচ্চিত্রের তালিকা

পুরস্কার ও সম্মাননা
জাতীয় চলচ্চিত্র পুরস্কার - ২০০১
 শ্রেষ্ঠ অভিনেত্রী - ম্যাডাম ফুলি (১৯৯৯)

বাচসাস পুরস্কার
 শ্রেষ্ঠ পার্শ্বচরিত্রে অভিনেত্রী - গঙ্গাযাত্রা (২০০৯)

তথ্যসূত্র

বহিঃসংযোগ
 

জীবিত ব্যক্তি
১৯৮২-এ জন্ম
২১শ শতাব্দীর বাংলাদেশী অভিনেত্রী
বাংলাদেশী চলচ্চিত্র অভিনেত্রী
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
ঝিনাইদহ জেলার ব্যক্তি
২০শ শতাব্দীর বাংলাদেশী অভিনেত্রী
শেরপুর সরকারি পলিটেকনিক ইনস্টিটিউট

শেরপুর সরকারি পলিটেকনিক ইনস্টিটিউট বাংলাদেশের শেরপুরে অবস্থিত একটি সরকারি কারিগরি উচ্চশিক্ষা প্রতিষ্ঠান। প্রতিষ্ঠাকাল ২০০৪ সাল।

টেকনোলজি 
 সিভিল
 ইলেকট্রনিক্স
ইলেক্ট্রিক্যাল 
 এনভায়রনমেন্টাল, -এনভায়রনমেন্টাল টেকনোলজিতে ডিপ্লোমা-ইন-ইঞ্জিনিয়ারিং শিক্ষাক্রম।
 কম্পিউটার, -বাংলাদেশ কারিগরি শিক্ষা বোড প্রনীত ৪ বছর মেয়াদী কম্পিউটার।

ছাত্র সংগঠন.yes 
বাংলাদেশ ছাত্রলীগ, শেরপুর সরকারি পলিটেকনিক ইনস্টিটিউট শাখা।

আরও দেখুন 
 বাংলাদেশের পলিটেকনিক ইনস্টিটিউটের তালিকা।

তথ্যসূত্র 

ময়মনসিংহ বিভাগের পলিটেকনিক ইনস্টিটিউট
শেরপুর জেলার শিক্ষাপ্রতিষ্ঠান
২০০৪-এ প্রতিষ্ঠিত শিক্ষাপ্রতিষ্ঠান
বাংলাদেশের কারিগরি শিক্ষাপ্রতিষ্ঠান
বাংলাদেশের সরকারি পলিটেকনিক ইনস্টিটিউট
পৃথ্বীরাজ চৌহান

রায় পিথোরা বা পৃথ্বীরাজ চৌহান (১১৪৯–১১৯২ খ্রিঃ) চৌহান রাজবংশের একজন রাজপুত রাজা, যিনি দ্বাদশ শতাব্দীর শেষ অর্ধে উত্তর ভারতের আজমির এবং দিল্লীর শাসনকর্তা ছিলেন। 

হিমুর পূর্বে পৃথ্বীরাজ চৌহানই ছিলেন সর্বশেষ হিন্দু রাজা যিনি দিল্লীর সিংহাসনে আরোহণ করেছিলেন। তিনি মাত্র ১৩ বছর বয়সে ১১৬২ সালে সিংহাসনে আরোহণ করেন। তিনি আজমির ও দিল্লী এই দুটি রাজধানী হতেই শাসনকার্য পরিচালনা করতেন। দিল্লীর তমারা সম্রাজ্যের অধিপতি ছিলেন পৃথ্বীরাজের মাতামহ তৃতীয় আর্কপাল বা আনাঙ্গপাল, পৃথ্বীরাজ তার মাতামহের পরে দিল্লীর সিংহাসনে অধিষ্ঠিত হন। তার অধীনে ছিলো বর্তমান রাজস্থান এবং হরিয়ানা রাজ্যের অধিকাংশ এলাকা। পৃথ্বীরাজ তুর্কি আক্রমণের বিরুদ্ধে ভারতের হিন্দু রাজাদিগকে একতাবদ্ধ করেন। ১১৭৫ সালে তিনি কনৌজের রাজা জয়চন্দ্রের কন্যা সংযুক্তাকে অপহরণ করে বিয়ে করেন তার অসম্মতিতে, যে ঘটনাটি ভারতে একটি জনপ্রিয় প্রেম উপাখ্যান হিসেবে প্রচলিত রয়েছে।

পৃথ্বীরাজ চৌহান ১১৯১ সালে তরাইনের প্রথম যুদ্ধে মুহাম্মাদ ঘুরিকে পরাজিত করেন। পরবর্তী বছর ঘৌরি পুনরায় আক্রমণ করলে তরাইনের দ্বিতীয় যুদ্ধ সংঘটিত হয়। এই যুদ্ধে পৃথ্বীরাজ চৌহান পরাজিত ও বন্দী হয়ে পরবর্তীতে মৃত্যুবরণ করেন।

জীবনী

হিন্দু শাসকদের বিরুদ্ধে যুদ্ধ 
প্রথমে নাগার্জুনকে পরাজিত করে পারিবারিক বিবাদের ফয়সালা করেন তিনি। নাগার্জুনের দখলিকৃত গুদাপুরা দুর্গ পুনরুদ্ধার করেন পৃথ্বীরাজ। জেজাকাভুক্তির চাণ্ডিলা বংসীয় রাজা পরমার্দিকেও পরাজিত করেছিলেন তিনি। চালুক্য বংশের সঙ্গেও পৃথ্বীরাজের পারিবারিক বিবাদ ছিল। চালুক্যরাজ দ্বিতীয় ভীমের সঙ্গে তাঁর শান্তিচুক্তি স্বাক্ষরিত হয়। এইও চালুক্যরাই পৃথ্বীরাজের বাবা সোমেশ্বরকে হত্যা করেছিল। এছাড়াও গাহদাবল রাজ্যের রাজা জয়চাঁদের কন্যা সংযুক্তাকে অপহরণ করে নিয়ে গিয়েছিলেন পৃথ্বীরাজ। পরবর্তীকালে সংযুক্তাকে বিবাহ করেন তিনি।

তরাইনের প্রথম যুদ্ধ, ১১৯১ 

মুহাম্মদ ঘুরি ১১৯১ সালে পাঞ্জাবের ভাটিন্ডা দুর্গ জয় করেন। এই স্থান ছিল পৃথ্বীরাজ চৌহানের সীমান্ত এলাকা। পৃথ্বীরাজ ভাটিন্ডার দিকে অগ্রসর হয়ে তরাইন নামক স্থানে থানেশ্বরের নিকটে প্রতিপক্ষের মুখোমুখি হন। ঘুরি বাহিনীর অশ্বারোহীদের প্রতিপক্ষের মধ্যভাগের দিকে তীর নিক্ষেপের মাধ্যমে লড়াই শুরু হয়। পৃথ্বীরাজের বাহিনী তিন দিক থেকে পাল্টা আক্রমণ করে এবং যুদ্ধে আধিপত্য স্থাপন করে। ফলে ঘুরিরা পিছিয়ে যায়। পৃথ্বীরাজের ভাই গোবিন্দ তাই সাথে ব্যক্তিগত লড়াইয়ে মুহাম্মদ ঘুরি আহত হয়েছিলেন। এই যুদ্ধে পৃথ্বীরাজ ঘুরিদের প্রতিরোধ করতে সক্ষম হন।

তরাইনের প্রথম ও দ্বিতীয় যুদ্ধের মধ্যবর্তী সময়

তরাইনের দ্বিতীয় যুদ্ধ, ১১৯২ 

তরাইনের দ্বিতীয় যুদ্ধে (১১৯২) জয়লাভ করেন মুহাম্মদ ঘুরী।
এই জয়লাভের মধ্য দিয়ে ভারতে সর্ব প্রথম তুর্কি সাম্রাজ্যের বিস্তার করেন মুহাম্মদ ঘুরী।

লোককথা

জনপ্রিয় সংস্কৃতিতে 
পৃথ্বীরাজের জীবনী অবলম্বনে বলিউড পরিচালক চন্দ্রপ্রকাশ দ্বিবেদী বানিয়েছেন চলচ্চিত্র ' সম্রাট পৃথ্বীরাজ'। এতে নাম ভূমিকায় অভিনয় করেছেন অক্ষয় কুমার, সংযুক্তার ভূমিকায় সাবেক বিশ্বসুন্দরী মানুষী চিল্লার। চলচ্চিত্রটি ৩ জুন ২০২২ মুক্তি পায়।

তথ্যসূত্র 

দিল্লির ইতিহাস
রাজস্থানের ইতিহাস
১১৬৬-এ জন্ম
১১৯২-এ মৃত্যু
হিন্দু রাজশাসক